joelniklaus/EU_Wikipedias huggingface dataset:
Gegužinės pamaldos

Gegužinės pamaldos (mojava, mojus) – tradicinės kasdienės pamaldos, vykstančios gegužės mėnesį, skirtos Švč. Mergelės Marijos pagarbinimui. Jos pravedamos ne tik bažnyčiose, bet ir tikinčiųjų namuose.

Šios pamaldos labiausiai paplitusios kaimuose, miesteliuose. Pamaldų laikas stipriai įtakotas žemdirbiškosios kaimo kultūros, nes žmonės bendrai maldai gali susirinkti tik pabaigę ūkio ir namų ruošos darbus. Gegužinių pamaldų proga papuošiamas altorėlis su girliandomis, gėlėmis, Marijos skulptūra. Marijos garbei giedama Marijos litanija, giesmės.

Istorija 
Jau XII a. užtinkami aiškūs gegužinių pamaldų pėdsakai Ispanijoje, Prancūzijoje ir Vokietijoje. XVIII a. jos atsiranda Italijoje. Ypač greitai ėmė plisti, kai popiežius Pijus VII skyrė atlaidus visiems, kurie maldingai gieda ar bent kalba švč. Mergelės Marijos litaniją, maldą „Atsimink“ ir giesmę „Sveika, Marija“. Jau tada buvo nustatyta tvarka: gėlėmis puošiamas Marijos altorėlis, meldžiamasi.

1853 m. gegužinės pamaldos pradėtos vesti Lietuvoje, Seinų katedroje (dabar Lenkijoje). Manoma, Žemaitijoje šios pamaldos atsirado anksčiau nei Vilniuje, nes vyskupas Motiejus Valančius bičiuliavosi su Seinų prelatu, tuoj jas įvedė šiame krašte, o Vilniuje suskambo tik 1898 m.

Mojavų giesmė „Sveika, Marija, Motina Dievo“ yra kilusi iš Lenkijos, tačiau sulietuvinta ir prigijusi savitu pavidalu. Teigiama, jog šią giesmę gieda tik Lenkijoje ir Lietuvoje. Gegužinės pamaldos Lietuvoje buvo laikomos ne tik bažnyčiose, bet ir laukuose prie kryžių, koplytėlių, privačiuose namuose, kur temstant, suskambinus varpu ar kitu instrumentu, žmonės rinkdavosi giedoti Marijos litanijos ir giesmių. Atokiau gyvenantieji pamaldas atlikdavo savo šeimos ratelyje. Gegužinės buvo labai populiarios, ypatingos, nes pasibaigus maldai pasklisdavo daina, o savaitgaliais būdavo ir šokiai. Šių pamaldų laikas buvo ne tik malda, bet ir kaimynų bendravimas. Anksčiau kiekvienas Lietuvos kaimas turėjo tokius namus, kurie priimdavo gegužinių giesmių kaimynus giedoti Marijos garbei.

Šaltiniai

Nuorodos 
 Vievio šv. Onos parapija. Gegužinės pamaldos 
 Vilniaus šv. Onos bažnyčia. Gegužinės pamaldos 
 Gegužinės pamaldos (kaisiadoriumuziejus.lt)
 Klaipėdos etnokultūros centro tradiciniai giedojimai. Mojavos-gegužinės
 Kaimo žmonės išlaiko šimtametę tradiciją

Katalikybė
Romos katalikų maldos
Thomas Lawrence

Apie XX a. pr. anglų karininką ir keliautoją skaitykite – Thomas Edward Lawrence.
Tomas Lorensas (, 1769−1830 m.) – XVIII a. pabaigoje iškilęs anglų tapytojas portretistas, Britanijos karališkosios menų akademijos prezidentas.

Biografija 
Tomas Lorensas gimė 1769 m. balandžio 13 d. Bristolyje. Jis buvo jauniausias iš šešiolikos pakelės hotelio tarp Londono ir Bato (tuo metu populiarios britų aristokratijos poilsio vietos)  savininko Tomo Lorenso ir Liusės Ryd šeimos vaikų. T. Lorensas nuo jaunų dienų parodė išskirtinį talentą dailei. Būdamas dešimties metų, be jokio formalaus lavinimosi, jis jau piešdavo šeimos hotelyje apsistojančių svečių portretus. Po 1780 m. šeima persikėlė į Batą ir T. Lorensas mokėsi pas dailininką William Hoare, išmoko tapyti pastele. 1787 m. šeima persikėlė į Londoną, apsigyveno netoli Džošua Reinoldso, tuo metu pripažinčiausio Anglijos tapytojo, namų. Džošua Reinoldsas susipažino su T. Lorensu ir skatino jį tapyti, leido naudotis savo studija. T. Lorensas tris mėnesius praleido mokydamasis Karališkosios akademijos mokyklose, kopijavo pagal antikinius modelius, po truputį apleido pastelės techniką ir perėjo prie aliejinės tapybos.

1789 m. T. Lorensas pademonstravo pirmą savo pilno ūgio tapytą portretą Karališkojoje akademijoje. Jis išgarsėjo būdamas vos 20 metų nutapęs karalienės Šarlotės portretą. Jau 1791 m. jis tapo asocijuotu Akademijos nariu, 1792 m. pakeitė Džošua Reinoldsą po jo mirties karališkojo tapytojo pareigybėje ir 1794 m. tapo tikruoju Akademijos nariu. Nuo 1793 m. jis laikė mokinius ir padėjėjus. Pats dailininkas gyveno išlaidūniškai ir nuolat buvo skolose. Sakoma, kad jis asistavo dviem seserimis, garsios aktorės Saros Sidons dukterims, ir pats niekuomet nevedė. 1814 m. Britanijos princas regentas užsakė T. Lorensui sukurti grupę antinapoleoninės koalicijos svarbių veikėjų portretų, skirtų Vaterlo salei Vindzoro pilyje ir 1815 m. dailininko rangas buvo pakeltas į riterių (jis įgavo „sero“ titulą). Tuo tikslu T. Lorensas 1818 ir 1819 m. dirbo Achene ir Vienoje, bei keliavo į Romą, kur nutapė popiežiaus portretą, ir Florenciją. 1816 m. jis pritarė Anglijos vyriausybės Elgino marmuro įsigijimui. 1820 m. T. Lorensas grįžo į Angliją, kur buvo išrinktas Karališkosios akademijos prezidentu, kuriuo išbuvo iki mirties 1830 m. sausio 7 d. Londone. Palaidotas Šv. Pauliaus katedroje. Jis žinomas 684 portretų autoriumi. Vienu iš geriausiai vykusių jo kūrinių minimas „Princesės Sofijos portretas“ (1825 m.).

Darbų galerija

Šaltiniai 

 Hayes, John. British Paintings of the Sixteenth through Nineteenth Centuries. The Collections of the National Gallery of Art Systematic Catalogue. Washington, D.C., 1992: 152-153
 Encyclopaedia Britannica

Nuorodos 

 Londono nacionalinė portretų galerija
 wga.hu
 artnet.com
 the-athenaeum.org

Lawrence, Thomas
Alanyaspor

Alanijos „Alanyaspor“ – profesionalus Turkijos futbolo klubas iš Alanijos. Klubo spalvos oranžinė, balta ir žalia. Namų rungtynes žaidžia Alanya Oba stadione.

Istorija 
Įkurtas 1948 metais. Eilę metų žaidė žemesniuosiuose šalies divizionuose. 2016–17 m. sezone debiutavo elito divizione. Užėmė dvyliktą vietą.

Sezonai 

|}

Lietuviai 
 Darvydas Šernas, saugas 2016

Šaltiniai

Nuorodos 
 Oficiali svetainė

Turkijos futbolo klubai
Red River Blue

Red River Blue – šeštasis studijinis amerikiečių kantri atlikėjo Blake Shelton albumas, išleistas 2011 m. liepos 12 d. Albumo singlas „Honey Bee“ pasiekė pirmąją vietą „Billboard“ kantri reitinge bei tryliktąją „Hot 100“ reitinge. Pats albumas sulaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmąją savaitę pardavus 116 tūkstančių kopijų. Tai buvo pirmasis Shelton albumas, pasiekęs pirmąją vietą.

2015 m. kovo mėn. duomenimis, JAV parduota per 1,24 milijono albumo kopijų.

2012 m. Grammy apdovanojimuose „Red River Blue“ buvo nominuotas geriausio kantri albumo nominacijoje, o singlas „Honey Bee“ – geriausio solinio kantri atlikimo.

Dainų sąrašas 

2011 albumai
The Light of the Sun

The Light of the Sun – ketvirtasis amerikiečių atlikėjos Jill Scott albumas, išleistas 2011 m. birželio 21 d. Tai – pirmasis Scott albumas išleistas po jos ketverių metų pertraukos nuo muzikos. Albumas susilaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmąją savaitę pardavus 135 tūkstančius kopijų. Tai buvo pirmasis atlikėjos albumas, pasiekęs pirmąją vietą.

2015 m. gegužės mėnesio duomenimis, JAV parduota per 479 tūkstančius albumo kopijų.

Dainų sąrašas 

2011 albumai
2016 m. Uagadugu teroristiniai išpuoliai

2016 m. Uagadugu teroristiniai išpuoliai – serija atakų, vykusių Uagadugu, Burkina Fase, 2016 m. sausio 15 d. ir sausio 16 d.

2016 m. sausio 15 d. 19:30 vietos laiku šeši užpuolikai, vilkintys turbanus, padegė dešimt transporto priemonių. Vėliau jie įsiveržė į „Capuccino“ restoraną ir „Splendid“ viešbutį, kuriame pagrobė virš 100 įkaitų. Sausio 16 d. 01:00 vietos laiku buvo pradėta viešbučio apgultis, kurios metu išlaisvinti 126 įkaitai. Pasibaigus „Spelndid“ viešbučio apgulčiai įvykdytas dar vienas teroristinis išpuolis, kurio metu teroristai užpuolė šalia esantį dar vieną viešbutį.

Šaltiniai 

Terorizmas
2016 metai
Burkina Faso istorija
Širmės kalnas

Širmės kalnas – kelių kalvų masyvo viršūnė Janapolės kaime, Varnių seniūnijoje, Telšių rajone. Palyginti nedidelė kalva stūkso pietrytiniame gyvenvietės pakraštyje. Lengvai pasiekiama iš kelio  pagal pastatytas rodykles. 

Viso masyve aptikta 4 akmens amžiaus gyvenvietės, I tūkst. antros pusės įtvirtintos gyvenvietės pėdsakų ir kitų radinių: keramikos gaminių, geležinių kirvių, Aleksandro 1492–1506 m. denaras. Pagal šiuos radinius daroma išvada, jog čia XII–XVI a. buvusi senųjų Viržuvėnų pradžia.

Senovės gyvenvietė 

Janapolės senovės gyvenvietė, vadinama Širmės kalnu, 1998 m. buvo įtraukta į LR Kultūros vertybių registrą (unik. kodas ). 1979 m. žvalgomosios archeologinės ekspedicijos metu vykdyti Daktariškės, Širmės kalno I, III ir IV akmens amžiaus gyvenviečių tyrinėjimai. Senovės gyvenvietė yra į pietus nuo Širmės kalno, 3 m žemiau jo viršūnės. Per senovės gyvenvietės teritoriją eina lauko keliukas, o jos pietinė dalis paversta pieva, kuri vasaromis nušienaujama.

Piliakalnis 

Širmės piliakalnis lokalizuojamas dešiniajame Virvytės upės krante, šalia Janapolės  nusausinto Biržulio ežero vakarinėje pakrantėje. Šiose teritorijose pirmieji gyventojai įsikūrė dar mezolite. Tam laikotarpiui priskiriama ir Širmės kalno 3 mezolito stovykla. Vėlyvajame neolite ir žalvario amžiuje šiose vietose žmonių gyventa ypač tankiai. Čia rasta 12 to laiko žvejų gyvenviečių ir 1 laidojimo vieta Patilčio kaime.

Janapolės bendruomenė renkasi ant Širmės piliakalnio paminėti Saulės mūšį, baltų vienybės dieną, rudens lygiadienį. Kartu su Varnių regioninio parko direkcija ji organizuoja kalnų sąšauką. Sąšaukos tikslas – aplankyti baltams atmintinas vietas, uždegti ugnis ant kalnų ir sujungti baltų tautas bei žemes. Čia užkuriamas didelis laužas, kuris gerai matomas apylinkėse, kaip ir kiti liepsnojantys laužai ant gretimų piliakalnių.

Šaltiniai

Nuorodos 

 Varnių regioninis parkas. Širmės piliakalnis 
 Telšių rajono piliakalniai
 Baltų vienybės dienos minėjimas ant Širmės piliakalnio

Lietuvos archeologinės gyvenvietės
Lietuvos kalvos
Telšių rajono paveldas
Janapolė
Blackstar

Blackstar (rašoma ★) – dvidešimt penktasis ir paskutinis studijinis britų atlikėjo David Bowie albumas išleistas per 69-ąjį atlikėjo gimtadienį, 2016 m. sausio 8 d., likus vos dviem dienom iki jo mirties.

Albumo titulinė daina „Blackstar“ 2015 m. lapkričio 19 d. buvo išleista kaip pirmasis singlas, taip pat panaudota kaip TV serialo „The Last Panthers“ įžanginė daina. Tų pačių metų gruodžio 17 d. buvo išleistas antrasis singlas „Lazarus“. Pats albumas sulaukė labai gerų kritikų įvertinimų ir pasiekė pirmąją vietą daugelio šalių reitinguose, tarp jų ir Jungtinės Karalystės bei JAV.

Įrašymas 
Kaip ir ankstensysis albumas „The Next Day“, „Blackstar“ buvo įrašinėjamas slaptai Niujorke. Bowie albumo dainas pradėjo kurti vos išleidus ankstesnįjį albumą. Albume esančios dainos „Sue (Or in a Season of Crime)“ ir „Tis a Pity She Was a Whore“ jau buvo išleistos anksčiau, tačiau šįkart jos buvo perrašytos. Didžioji albumo muzikantų dalis nežinojo apie Bowie sveikatos būklę.

Skambesys 
„Blackstar“ skambesį sudaro art rock, eksperimentinio roko bei avantgardinio džiazo mišinys. Anot prodiuserio Tony Visconti, didžiausią įtaką skambesiui turėjo JAV reperio Kendrick Lamar albumas „To Pimp a Butterfly“, taip pat elektorninės muzikos grupė „Boards of Canada“ bei eksperimentinio hiphopo grupė „Death Grips“. Visconti taip pat atskleidė, jog Bowie jau buvo suplanavęs albumą paversti savotišku savo atsisveikinimo kūriniu.

Dainų sąrašas

Kūrybinė grupė 
 David Bowie – vokalas, gitara, garso suvedimas, prodiusavimas, styginių instrumentų aranžuotės, lūpinė armonikėlė
 Donny McCaslin – fleita, saksofonas, kiti pučiamieji instrumentai
 Ben Monder – gitara
 Jason Lindner – pianinas, vargonai, klavišiniai
 Tim Lefebvre – bosinė gitara
 Mark Guiliana – būgnai, perkusija
 Kevin Killen – suvedimas
 Erin Tonkon – suvedimas, pritariamieji vokalai
 Joe Visciano – suvedimas
 Kabir Hermon – suvedimas
 Joe LaPorta – garso dizainas
 Tom Elmhirst – suvedimas
 Tony Visconti – prodiusavimas, suvedimas, garso dizainas, styginiai instrumentai
 James Murphy – perkusija

2016 albumai
David Bowie albumai
2016 m. jaunimo žiemos olimpinės žaidynės

II jaunimo žiemos olimpinės žaidynės () vyko 2016 m. vasario 12–21 dienomis Lilehameryje ir aplinkiniuose Norvegijos miestuose. Tai buvo ketvirtosios jaunimo olimpinės žaidynės ir antrosios žiemos jaunimo olimpinės žaidynės. Dauguma rungčių vyko vietose, kuriose vyko ir 1994 m. žiemos olimpinių žaidynių programa.

Miesto atranka 
Olimpinių žaidynių šeimininkės atranka įvyko 2011 m. gruodžio 7 d. Lilehameris buvo vienintelis miestas, pareiškęs norą rengti šias žaidynes, tad jis neturėjo jokių konkurentų.

Sporto šakos 
Šiose jaunimo olimpinėse žaidynėse vyko 15-os sporto šakų rungtys.

 Kalnų slidinėjimas – 9 rungtys
 Biatlonas – 6 rungtys
 Bobslėjus – 2 rungtys
 Slidinėjimas – 7 rungtys
 Akmenslydis – 2 rungtys
 Dailusis čiuožimas – 5 rungtys
 Akrobatinis slidinėjimas – 6 rungtys
 Ledo ritulys – 4 rungtys
 Rogučių sportas – 4 rungtys
 Šiaurės dvikovė – 1 rungtis
 Greitasis čiuožimas trumpuoju taku – 5 rungtys
 Skeletonas – 2 rungtys
 Šuoliai su slidėmis – 3 rungtys
 Snieglenčių sportas – 7 rungtys
 Greitasis čiuožimas – 7 rungtys

Dalyvaujančios šalys 
Žaidynėse dalyvavo apie 70 šalių.

 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
  (šeimininkė)

Lietuva šiose žaidynėse 

Lietuvai šiose žaidynėse atstovavo10 sportininkų: biatlonininkai Nadiežda Derendiajeva, Vitalija Kutkauskaitė, Linas Banys, slidininkas Rokas Vaitkus, kalnų slidininkai Andrejus Drukarovas ir Eglė Augustaitytė, ledo ritulininkas Dino Mukovozas (individuali iššūkių turnyro rungtis), snieglentininkas Aras Arlauskas bei ledo šokėjų pora – Guostė Damulevičiūtė ir Deividas Kizala.

Kalendorius

Medalių lentelė 
{| 
|-
| 1 ||align=left|  || 10 || 6 || 0 || 16
|-
| 2 ||align=left|  || 10 || 3 || 3 || 16
|-
| 3 ||align=left|  || 7 || 8 || 9 || 24
|-
| 4 ||align=left|  || 7 || 7 || 8 || 22
|- bgcolor=ccccff
| 5 ||align=left|  || 4 || 9 || 6 || 19
|-
|  ||align=left|  Nacionalinis olimpinis komitetas || 4 || 4 || 5 || 13
|-
| 6 ||align=left|  || 4 || 3 || 4 || 11
|-
| 7 ||align=left|  || 3 || 5 || 2 || 10
|-
| 8 ||align=left|  || 3 || 2 || 1 || 6
|-
| 9 ||align=left|  || 3 || 2 || 0 || 5
|-
| 10 ||align=left|  || 3 || 0 || 2 || 5
</onlyinclude>
|-
| 11 ||align=left|  || 2 || 4 || 0 || 6
|-
| 12 ||align=left|  || 2 || 3 || 5 || 10
|-
| 13 ||align=left|  || 2 || 1 || 3 || 6
|-
| 14 ||align=left|  || 2 || 0 || 2 || 4
|-
| 15 ||align=left|  || 1 || 2 || 6 || 9
|-
| 16 ||align=left|  || 1 || 1 || 0 || 2
|-
| rowspan="2"|17 ||align=left|  || 1 || 0 || 0 || 1
|-
|align=left|  || 1 || 0 || 0 || 1
|-
| 19 ||align=left|  || 0 || 3 || 1 || 4
|-
| 20 ||align=left|  || 0 || 2 || 2 || 4
|-
| 21 ||align=left|  || 0 || 1 || 5 || 6
|-
|rowspan=2| 22 ||align=left|  || 0 || 1 || 1 || 2
|-
|align=left|  || 0 || 1 || 1 || 2
|-
|rowspan=2| 24 ||align=left|  || 0 || 1 || 0 || 1
|-
|align=left|  || 0 || 1 || 0 || 1
|-
| 26 ||align=left|  || 0 || 0 || 2 || 2
|-
|rowspan=2| 27 ||align=left|  || 0 || 0 || 1 || 1
|-
|align=left|  || 0 || 0 || 1 || 1
|-
!colspan=2| Viso|| 70 || 70 || 70 || 210|}

Išnašos

Nuorodos 
 Oficiali svetainė

2016 sporte
Jaunimo olimpinės žaidynės
Louis Jean Pierre Vieillot

Louis Jean Pierre Vieillot (1748 m. gegužės 10 d. − 1831 m., Ruane) – prancūzų ornitologas.

Biografija 
Louis Jean Pierre Vieillot gimė Iveto, Prancūzijoje. Jis atstovavo savo šeimos verslui Sent Dominge (Haitis), Espanjolos saloje, bet prasidėjus Haičio sukilimui pabėgo į Jungtines Valstijas. Jis rinko medžiagą Histoire naturelle des oiseaux de l'Amérique Septentrionale veikalui, pirmieji du tomai buvo publikuoti Prancūzijoje 1807 m.

1798 m. grįžo į Prancūziją ir išleido Bulletin des Lois, taip pat tęsė gamtos istorijos studijas. Po Jean-Baptiste Audebert mirties,  1802 m. užbaigė dviejų dalių Oiseaux dorés veikalą. 1806 m. pasirodė jo paties darbas Histoire naturelle des plus beaux oiseaux chanteurs de la zone torride.

Analyse d'une nouvelle Ornithologie Elémentaire (1816 m.) išdėstė naują ornitologinę klasifikavimo sistemą, kurią šiek tiek modifikavo Nouveau Dictionnaire d'Histoire Naturelle (1816–19) veikale. 1820 m. tęsė Tableau encyclopédique et méthodique darbą, kurį pradėjo Pierre Joseph Bonnaterre 1790 m.

Jo garbei pavadintos kelios paukščių rūšys: raudonkrūtis libis (Lybius vieilloti) ir puertorikinė driežinė gegutė (Saurothera vieilloti).

Darbai 
<div class="notice metadata" style="text-align:left; border-top:2px #ddd solid; border-bottom:2px #ddd solid;">Standartinis autoriaus trumpinys Vieillot yra naudojamas nurodyti šį asmenį kaip autorių, cituojant lotynišką binomą<div class="notice metadata" style="text-align:left; border-top:2px #ddd solid; border-bottom:2px #ddd solid;">

 Histoire naturelle des plus beaux oiseaux chanteurs de la zone torride. Dufour, Paris 1805.
 Histoire naturelle des oiseaux de l'Amérique septentrionale. Desray, Paris 1807–1808.
 Analyse d'une nouvelle ornithologie élémentaire. d'Éterville, Paris 1816.
 Mémoire pour servir à l'histoire des oiseaux d'Europe. Turin 1816.
 Ornithologie. Lanoe, Paris 1818.
 Faune française ou Histoire naturelle, générale et particulière des animaux qui se trouvent en France. Le Vrault & Rapet, Paris, Strasbourg, Bruxelles, 1820–1830.
 La galerie des oiseaux du cabinet d'histoire naturelle du jardin du roi. Aillard & Constant-Chantpie, Paris 1822–1825.
 Ornithologie française ou Histoire naturelle, générale et particulière des oiseaux de France. Pelicier, Paris 1830.

Prancūzijos mokslininkai
Pasaulio bekelės ultramaratonų taurė

Pasaulio bekelės ultramaratonų taurė () – ekstremalios bekelės ultramaratonų bėgimo varžybos, kuriose rungtyniaujama nuo 2014 m. Tai prestižiškiausios tokio pobūdžio rungtynės. Čempionatas susideda iš 22-iejų varžybų įvairiuose pasaulio žemynuose. Visos varžybos vyksta kalnuotose vietovėse, šių ilgis siekia 100–170 km, o vertikalaus pakilimo suma – 3–10 km.

2017 m. šioje taurėje Lietuvą itin sėkmingai atstovauja Gediminas Grinius, Vaidas Žlabys, Latviją – Andris Ronimoiss.

Varžybos

Varžybų nugalėtojui skiriama 1 300 taškų už pergalę Series Bonus trasoje. Pergalės Series, Pro ir Challenger trasose suteikia 1 000, 700, ir 400 taškų atitinkamai.

Išdavos

Pasaulio taurės čempionas iki 2017 m. buvo išaiškinamas skaičiuojant kiekvieno atleto tris geriausius rezultatus iš visų taurės etapų. Nuo 2017 m. reikalavimai pamažinti iki 2-iejų etapų, dėl per didelių krūvių, tenkančių atletams ir prieinamumo kitiems dalyviams.

2017

2016 m.

2015 m.

2014 m.

Literatūra 
 Knyga „Grand Trail“ 
 „Grand Trail“ istorijos 
 Nuotraukos iš „Grand Trail“ knygos

Nuorodos 
 Oficiali svetainė
 Varžybos gyvai „Twitter“ tinkle
 Ryan Sandes’ Dedicate - 100 miles out West

Šaltiniai
Clarence Gilyard

Klarensas Alfredas Džiliardas jaunesnysis (Clarence Alfred Gilyard, Jr.; g. 1955 m. gruodžio 24 d. Mozes Leike, Vašingtono valstijoje) – afroamerikiečių aktorius, koledžo profesorius ir rašytojas. Žinomas už vaidmenis seriale „Volkeris, Teksaso reindžeris“, filmuose „Kietas riešutėlis“ (1988), „Oro gvardija“ (1986).

Filmografija

Nuorodos 
 

JAV aktoriai
Clarke Abel

Clarke Abel (1780 m. rugsėjo 5 d. − 1826 m. lapkričio 24 d.) – britų chirurgas, gamtininkas, tyrinėjo Kinijos, Indijos ir Indonezijos fauna ir florą.

Biografija 
1816 m. lydėjo Serą Džosefą Banksą į Pekiną, kaip ambasados ​​vyriausiasis medicinos pareigūnas ir gamtininkas. Šios išvykos metu 1818 m. parašė ir išleido veikalą „Narrative of a Journey into the interior of China, and of a voyage to and from this country“, kuris jį išgarsino kaip gamtininką.

Abelis – pirmasis Vakarų mokslininkas, pranešęs apie Sumatros orangutanų (Pongo abelii) egzistavimą Sumatros saloje. 1818 m. pirmasis surinko kininio vytmenio (Abelia chinensis) pavyzdžius ir sėklas.
Abelis taip pat buvo pirmasis mokslininkas, kuris aprašė orongų (Pantholops hodgsonii) rūšį 1826 m.

Abelis mirė Kanpure, Indijoje, sulaukęs 46 metų.

Darbai 
<div class="notice metadata" style="text-align:left; border-top:2px #ddd solid; border-bottom:2px #ddd solid;">Standartinis autoriaus trumpinys  C.Abel yra naudojamas nurodyti šį asmenį kaip autorių, cituojant lotynišką binomą<div class="notice metadata" style="text-align:left; border-top:2px #ddd solid; border-bottom:2px #ddd solid;">

 Narrative of a Journey in the Interior of China and of a Voyage to and from that Country, in 1816 and 1817. – London: Printed for Longman, Hurst, Rees, Orme, and Brown, 1818. – 420 p.

Išnašos 

Jungtinės Karalystės mokslininkai
Vytmenys

Vytmenys arba abelija (Abelia) – sausmedinių (Caprifoliaceae) šeimos augalų gentis. Gentyje yra apie 30 rūšių ir daugybė hibridų. Tai krūmai, užaugantys 1 – 6 metrų aukščio, natūraliai augantys rytinėje Azijoje (nuo Himalajų iki vakarų Japonijos) ir pietinėje Šiaurės Amerikoje (Meksika). 

Tipinė šios genties rūšis yra kininis vytmenys (Abelia chinensis). Gentis pavadinta Clarke Abel garbei.

Rūšys

Hibridai
Stambiažiedis vytmenys (Abelia x grandiflora) Hort. ex. Bailey

Dekoratyviniai augalai
Sausmediniai
Savižudybės Lietuvoje

Savižudybės Lietuvoje yra vertinama kaip plačiai paplitusi ir itin opi nacionalinio masto socialinė ir psichikos sveikatos problema. Po pasiekto piko paskutiniame XX a. dešimtmetyje, pastaraisiais metais pastebimas situacijos gerėjimas: 100 000 gyventojų tenkantis savižudybių skaičius 2011–2017 m. sumažėjo nuo 31,6 iki 24,4. Nepaisant to, Lietuva pagal savižudybių skaičių išlieka pirma tarp ES šalių ir antra tarp OECD narių (po Pietų Korėjos).

Priežastys 
Socialinės bei finansinės problemos yra pagrindiniai tokio aukšto savižudybių reitingo šaltiniai. Pagal Valstybinio Psichikos sveikatos centro direktorę Onutę Davidonienę, pagrindinės savižudybių dažnėjimo per pirmąjį tūkstantmečio dešimtmetį priežastys yra ekonominiai ir socialiniai pokyčiai. Tai galima susieti su 1998 m. Rusijos ekonomine krize, kurios įtaka Lietuvai pratęsė šio fenomeno padarinius.

Statistika 
Pasaulio sveikatos reitingų internetinio puslapio duomenimis, Lietuvoje 2014 m. 100 000 gyventojų teko beveik 29 savižudybės. Tuo tarpu pagal Pasaulio sveikatos organizacijos pranešimą Lietuvoje 1995 m. šis skaičius siekė net 45,6 žmogaus 100 000 gyventojų.

Nusižudę žymūs lietuviai 
 Romas Kalanta – pasidegė protestuodamas prieš sovietų režimą Lietuvoje.
 Saulius Mykolaitis (direktorius, aktorius) – pasikorė.
 Theodor Grotthuss (chemikas).
 Vytautas Šapranauskas (aktorius, komediantas ir TV laidų vedėjas) – pasikorė.
 Vytautas Vičiulis (dailininkas) – pasidegė.
 Yitzhak Wittenberg (žydų pasipriešinimo kovotojas) – nusinuodijo.

Šaltiniai 

Savižudybė
Lietuvos visuomenė
Kristina Gudonytė

Kristina Gudonytė (g. 1949 m. gruodžio 15 d. Vilniuje) – lietuvių rašytoja, aktorė, režisierė, scenaristė.

Studijavo germanistiką Vilniaus universitete, baigė aktorystės studijas LTSR valstybinėje konservatorijoje (H.Vancevičiaus kursą). Dešimt metų dirbo Lietuvos nacionaliniame dramos teatre.

Išleido knygas „Blogos mergaitės dienoraštis“ (2009), „Ida iš šešėlių sodo“ (2012) (abi pripažintos geriausiomis metų knygomis paaugliams), „Su meile Arina“ (2011), „Gėlių dvaras“ (2011), „Jie grįžta per pilnatį“ (2015).

2014 m. K. Gudonytei už kūrybą vaikams ir paaugliams, įtaigų intelektualinį ir psichologinį turinį ir jautrumą gimtajai kalbai buvo paskirta Švietimo ir mokslo ministerijos įsteigta Vaikų literatūros premija.

Filmografija 
 1974 m. – Perskeltas dangus, rež. Marijonas Giedrys, LKS
 1976 m. – Vokiečių karininkė – Sodybų tuštėjimo metas, rež. Almantas Grikevičius, LKS
 1980 m. – Gieda gaideliai, rež. Mamertas Karklelis, LTV
 1980 m. – Faktas, rež. Almantas Grikevičius, LKS
 1981 m. – Zina – Lošimas be kozirių, rež. Algimantas Kundelis, LKS
 1982 m. – Turtuolis, vargšas..., rež. Arūnas Žebriūnas, LKS
 1988 m. – Filialo darbuotoja – Filialas, rež. Jevgenijus Markovskis, Belarusfilm
 1994 m. – Dvynukės, scenarijaus autorė ir režisierė, LTV
 1996 m. – Dvynukai ir dvynukės, scenarijaus autorė ir režisierė, LTV
 2008 m. – Moterys meluoja geriau, scenarijaus autorė, Videometra
 2009 m. – Nemylimi, scenarijaus autorė, Videometra
 2014 m. – Pavogta laimė-3. Pavojinga sąjunga, scenarijaus autorė, VRS grupė
 2014 m. – Gyvenimo receptai, rež. Mantas Verbiejus, VRS WPI Vilnius.

Nuorodos 
 KRISTINA GUDONYTĖ. AŠ IR KITAS MANO AŠ: IR MENININKAS GALI BŪTI LAIMINGAS (bernardinai.lt)

Šaltiniai 

Lietuvos aktoriai
Lietuvos rašytojai
Lietuvos scenaristai
Lietuvos režisieriai
Darius Jauniškis

Darius Jauniškis – Valstybės saugumo departamento (VSD) direktorius. D. Jauniškis į VSD vadovo pareigas buvo paskirtas 2015 m. balandžio 13 d., Lietuvos Respublikos Prezidento dekretu Nr. 1K-288

Tarnybos aprašymas 

1990–1993 m. dirbo Aukščiausiosios Tarybos apsaugos skyriuje.1993–1994 m. dirbo Vadovybės apsaugos departamente.1995 m. pradėjo tarnybą Ypatingosios paskirties tarnyboje (YPT). Nuo 1997 m. iki 2006 m. buvo YPT vado pavaduotojas, nuo 2006–2008 m. buvo YPT vadas.2008 m. paskirtas Specialiųjų operacijų pajėgų vadu.2015 m. balandžio 14 d. D. Jauniškis pradėjo eiti VSD direktoriaus pareigas. Jam suteiktas pirmas tarnybinis rangas.

D. Jauniškis turi ekonomikos bakalauro laipsnį. Studijavo Baltijos gynybos koledže Estijoje ir Sausumos pajėgų karo koledže Jungtinėse Amerikos Valstijose. 2012 m. Vašingtono universitete jam suteiktas strateginių studijų magistro laipsnis.

D. Jauniškis 2002, 2004 ir 2007 metais dalyvavo tarptautinėse misijose.

D. Jauniškis yra apdovanotas Vyčio Kryžiaus ordino Riterio kryžiumi; Sausio 13-osios medaliu; Krašto apsaugos sistemos (KAS) medaliu „Už nuopelnus“; Lietuvos kariuomenės kūrėjų savanorių medaliu; Vyčio Kryžiaus ordino Karininko kryžiumi, Lietuvos kariuomenės medaliu „Už nuopelnus“; JAV kariuomenės medaliu; KAS medaliu už tarptautines operacijas; Lietuvos kariuomenės medaliu „Už pasižymėjimą“.

Šaltiniai 

VSD vadovai
Death of a Bachelor

Death of a Bachelor – penktasis studijinis amerikiečių roko grupės „Panic! at the Disco“ albumas, išleistas 2016 m. sausio 15 d. Didžiąją albumo dalį sukūrė ir įrašė grupės lyderis multiinstrumentalistas Brendon Urie. Tai – pirmasis albumas, kuriame negroja būgnininkas Spencer Smith.

„Death of a Bachelor“ sulaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmą savaitę pardavus per 190 tūkstančių kopijų. Tai – pirmasis grupės albumas, pasiekęs pirmąją vietą.

Dainų sąrašas 

2016 albumai
Pop punk

Pop punk (dar žinomas kaip punk-pop) – muzikos žanras, jungiantis pankroko ir pop muzikos elementus. Dažniausiai tai pasižymi greitu tempu, akordų kombinacijomis, bei trankiomis gitaromis su pop muzikos įkvėptomis melodijomis ir dainų žodžiais.

Žanras atsirado XX a. 8 dešimtmečio viduryje, kartu su power pop. 9 dešimtmečio viduryje pradėjo populiarėti JAV, ypatingai – Kalifornijoje. 10 dešimtmečio viduryje pop punk grupės, kaip, pavyzžiui, „Green Day“, savo albumus jau leido milijoniniais tiražais. Žanro populiarumo viršūne laikomas 1999 m. grupės „blink-182“ išleistas albumas „Enema of the State“. Tačiau nuo to laiko žanro populiarumas pradėjo mažėti ir šiuo metu jis nėra laikomas vienu populiariausiu žanrų.

Pank rokas
Pop muzika
Rokas
Kinijos ralis

Kinijos ralis () – didžiausios ralio lenktynės, rengiamos Kinijos Guangdongo regione. Pirmasis Kinijos ralis buvo surengtas 1997 m. Dvejus metus šios lenktynės buvo Pasaulio ralio čempionato dalimi. Vėliau nuo 2000 iki 2015 m. šios lenktynės priklausė Azijos-Ramiojo vandenyno ralio čempionatui.

2016 m. pirmą kartą po 17 metų pertraukos Kinijos ralis sugrąžintas į Pasaulio ralio čempionato tvarkaraštį.

Kinijos ralio nugalėtojai 

Kinijos sportas
Ralio varžybos
Aleksandras Karolis Kuršius

Aleksandras Karolis Kuršius () – pirmasis dabartiniams istorikams žinomas lietuvis, nuvykęs į Naująjį žemyną. Gydytojo praktika vertęsis Kuršius laikomas pirmosios Niujorko gimnazijos vadovu.

Į JAV, tuometinį Naująjį Amsterdamą jis atplaukė 1659 m. birželio mėn. A. K. Kuršius pasamdytas su 500 florinų alga. Jam taip pat buvo skirta 100 florinų prekėms, kurias jis gavo atvykęs į vietą. Be visa ko jis gavo sodui ir darbui patogios žemės sklypą dabartiniame Manhatane ir galimybę mokyti privačiai. Dar 1659 m. balandžio 10 d. darbo sutartyje jis įvardijamas kaip Rector Curtius.

Dėl per menko Amerikos olandų mokamo atlyginimo lietuvis atsistatydino iš rektoriaus pareigų ir 1661 m. grįžo į Europą. Įstojo į Leideno universitetą studijuoti teisės ir medicinos, 1662 m. liepos 15 d. lotynų kalba apgynė disertaciją apie akmenis inkstuose ir šlapimo pūslėje. Gavęs medicinos daktaro laipsnį Kuršius Leideną paliko, ir apie jo tolimesnį gyvenimo kelią žinios nutrūksta. 

Toje vietoje, kur XVII a. Manhatane stovėjo A. K. Kuršiaus vadovaujama mokykla, o dabar veikia Vertybinių popierių birža, Lietuvių dutūkstantųjų metų komitetas įrengė atminimo lentą.

Šaltiniai 

JAV lietuviai
Pedagogai
Medikai
Noragas (kolektyvas)

„Noragas“ – 2011 m. Širvintose suburtas liaudies muzikos kolektyvas. Tai tradicinė kapela, atliekanti Aukštaitijos regiono tradicinius kūrinius  šiam regionui būdinga muzikavimo maniera ir instrumentais.

Istorija 

2016 m. vasario 16 d. kolektyvas apdovanotas Igno Šeiniaus premija, kuri buvo skirta už Širvintų krašto garsinimą. 

2018 metais kolektyvas atsinaujino. Tais pačiais metais jis tapo Lietuvos šimtmečio dainų šventės „Vardan tos...“ dalyviu. 

Noragas - dažnas svečias šventėse, konkursuose, respublikiniuose bei tarptautiniuose liaudiškos muzikos festivaliuose, vykusiuose įvairiuose Lietuvos miestuose. Tai instrumentinio folkloro šventė ,,Griežynė“ (2020 m.), kapelijų festivalis ,,Ant rubežiaus“ Šiauliuose (2020 m.), Dainavos krašto folkloro šventė Druskininkuose (2020 m.) , tarptautinė kapelų šventė Seinuose (2020 m.), tarptautinis folkloro festivalis „Skamba skamba kankliai“ - Grajyk, muzikėla! Vilniuje (2021 m., 2022 m.) ir t.t.

Noragas - daugkartinis LRT laidos ,,Duokim Garo!“ dalyvis.

2022m. Kolektyvas tapo nugalėtojais kaip ,,Geriausia tradicinė kapela“ Aukštaitijos regiono kapelų varžytuvėse „Kaimynėli, būki svečias“.

Nariai 

Tradicinei kapelai „Noragas“ nuo pat jos įkūrimo vadovauja Širvintų kultūros centro kapelos vadovė Gintarė Jakštienė. 1983 m. ji baigė Ukmergės muzikos mokyklos smuiko klasę, o 1992 m. - Vilniaus Juozo Tallat-Kelpšos konservatoriją, kur įgijo chorinio dirigavimo specialybę. 2013 m. G. Jakštienė įgijo edukologijos bakalauro laipsnį Klaipėdos Universitete. Kolektyve ji griežia smuiku.

Armonika kapeloje groja Vytas Rimkus – Aukštaitijos armonikierių klubo prezidentas. V.Rimkus yra daugkartinis respublikinių armonikierių duetų konkursų, vykstančių Molėtuose, nugalėtojas, armonikierių švenčių bei konkursų, vykstančių Lietuvoje ir artimajame užsienyje (Latvija, Estija, Baltarusija), laureatas ir prizininkas.

Basetle griežia Kęstutis Krikštaponis. Savo tradicinio muzikavimo įgūdžius K. Krikštaponis sistemingai (kasmet) tobulina LNKC organizuojamuose tradicinio muzikavimo kursuose.    

Būgnu nuo 2021 metų groja Inga Maskelienė.

__

Išnašos

Nuorodos 
 
 Facebook 

Lietuvos folkloriniai ansambliai
Liaudies muzika
Liaudies muzikos atlikėjai
FK Viltis Tytuvėnai

Tytuvėnų „Viltis“ – Lietuvos futbolo klubas iš Tytuvėnų.

VILTIS, Tytuvėnų žemės ūkio mokyklos kūno kultūros-sveikatingumo klubas. dalyvauja įvairiuose mėgėjų renginiuose ir turnyruose.

Istorija

2015 

Futbolo turnyras Lietuvos valstybės atkūrimo dienai paminėti- Tytuvėnų Fk „Viltis“ liko trečioje vietoje. 

Treti Tytuvėnų „Viltis“ (vad. Jonas Lebedžinskas) laimėjo prieš „Verpeną" 5:1.

2016 

2016 metais sausio mėnesį Tytuvėnų FK „Viltis“ dalyvavo 16-ame a.a Lazaro Jafimovo futbolo taurės turnyre.

Per penkias valandas sužaistos šešerios rungtynės, įmušta 50 įvarčių. Po trejų metų pertraukos L. Jafimovo futbolo taurę laimėjo Šiaulių „Logika“ (trečią kartą šių varžybų istorijoje).

Šiauliečiai 7:2 nugalėjo antrąją vietą užėmusius Kelmės „Senjorus“, 9:1 – trečioje vietoje likusią Tytuvėnų „Viltį“, 9:3 – ketvirtoje vietoje likusį Šiaulių „Aitvarą“. Antrąją vietą užėmė Kelmės „Senjorai“ 6:1 nugalėjo „Aitvarą“ ir 3:6 pralaimėjo „Vilčiai“. Trečioji vieta atiteko Tytuvėnų „Vilties“ žaidėjams, kurie 0:3 pralaimėjo „Aitvaro“ futbolininkams, kurie liko ketvirti.

Varžybų organizatoriai apdovanojo keturių komandų naudingiausius žaidėjus: R. Mikočionį („Logika“), Kęs. Špuką („Senjorai“), A. Katkauskį („Viltis“), M. Morkų („Aitvaras“). Rezultatyviausiai žaidė P. Aukštikalnis, pelnęs 11 įvarčių, geriausias vartininkas- R. Klimas.

Adresas 
Budraičių k., Tytuvėnų apylinkių sen., Kelmės r. sav., LT-86462

Šaltiniai

Viltis Tytuvėnai
Coursera

Coursera – masinio švietimo projektas, sukurtas 2012 m. Stenfordo universiteto kompiuterių mokslo profesorių Andrew Ng ir Daphne Koller.

„Coursera“ siūlo savo vartotojams šimtus nemokamų kursų iš įvairių disciplinų, sėkmingai baigus kursus gaunamas baigimo sertifikatas.

Istorija 
2014 m. spalį „Coursera“ siūlė 839 kursus ir turėjo 10 milijonų vartotojų.

2015 m. gegužę „Coursera“ siūlė 1000 kursų iš 119 institucijų ir turėjo 13 milijonų vartotojų iš 190 pasaulio šalių.

Kursai 
Svetainė siūlo 6-10 savaičių trukmės nemokamus internetinius kursus, šiose pagrindinėse kategorijose:

Šaltiniai 

Elektroninis mokymas
Bad Meets Evil

Bad Meets Evil – 1999 m. susikūrusi amerikiečių hiphopo grupė iš Detroito, kurią sudaro reperiai Royce da 5’9" ir Eminem. Grupė susiformavo po to, kai Royce da 5’9" kartu su Eminem įrašė dainą „Bad Meets Evil“ 1999 m. išleistame Eminem albume „The Slim Shady LP“. Šiuo metu grupė yra išleidusi vieną EP ir keturis singlus.

Diskografija 
 Hell: The Sequel (2011)

Nuorodos 
 
 

Hiphopo atlikėjai
JAV repo atlikėjai
Hell: The Sequel

Hell: The Sequel – debiutinis amerikiečių hiphopo grupės „Bad Meets Evil“ EP, išleistas 2011 m. birželio 14 d. Albumo singlas „Lighters“ susilaukė didelio pasisekimo visame pasaulyje, patekdamas į daugelį singlų dešimtukų, tarp jų – ir JAV „Billboard Hot 100“ bei Jungtinės Karalystės „UK Singles Chart“.

Per pirmąją pardavimų savaitę JAV buvo parduota per 171 tūkstantį kopijų ir EP debiutavo pirmoje „Billboard 200“ reitingo vietoje. 2015 m. kovo mėnesio duomenimis, JAV parduota per milijoną kopijų, o visame pasaulyje – per 3.5 milijono.

Dainų sąrašas 

2011 albumai
Wasting Light

Wasting Light – septintasis studijinis amerikiečių alternatyvaus roko grupės „Foo Fighters“ albumas, išleistas 2011 m. balandžio 12 d. Tai – pirmasis grupės albumas, kuriame groja gitaristas Pat Smear, nuo 1997 m. išleisto „The Colour and the Shape“, taip pat pirmasis, kuriame grupę sudaro penki nariai. Norėdamas atkurti senųjų grupės įrašų skambesį, grupės lyderis Dave Grohl savo garaže įrengė studiją, kurioje buvo naudojami tik analoginė garso įrašymo technika. Albumą prodiusavo Butch Vig, kuris su Grohl jau dirbo anksčiau, įrašinėjant grupės „Nirvana“ albumą „Nevermind“. Visas albumo kūrimo ir įrašymo procesas buvo nufilmuotas ir parodytas filme „Foo Fighters: Back and Forth“.

Albumas susilaukė teigiamų kritikų įvertinimų ir debiutavo daugelio pasaulio albumų dešimtukuose, tarp jų – ir JAV bei Jungtinės Karalystės, kuriuose pasiekė pirmąją vietą. 2012 m. duomenimis, JAV parduota per 663 tūkstančius albumo kopijų.

2012 m. „Grammy“ apdovanojimuose „Wasting Light“ laimėjo geriausio roko albumo nominacijoje bei buvo nominuotas geriausio albumo nominacijoje. Daina „White Limo“ laimėjo geriausio sunkiojo roko ir/ar metalo atlikimo nominacijoje, o singlas „Walk“ laimėjo geriausio roko atlikimo bei geriausios roko dainos nominacijose.

Dainų sąrašas 

2011 albumai
F.A.M.E.

F.A.M.E. – ketvirtasis studijinis amerikiečių atlikėjo Chris Brown albumas, išleistas 2011 m. kovo 18 d. Tai – paskutinis atlikėjo albumas, išleistas „Jive Records“ leidykloje. Albume dainas kartu atlieka tokie atlikėjai, kaip Wiz Khalifa, Game, Timbaland, Big Sean bei kiti. Albumo singlai „Yeah 3x“ ir „Beautiful People“ turėjo didelį pasisekimą Europoje, o „Look at Me“ – JAV.

Nepaisant to, jog albumas sulaukė skirtingų kritikų įvertinimų, jis debiutavo pirmoje „Billboard 200“ reitingo vietoje, per pirmą savaitę pardavus 270 tūkstančius kopijų. Tai – pirmasis Brown albumas, pasiekęs pirmąją vietą. 2012 m. gegužės mėnesio duomenimis, JAV parduota per 872 tūkstančius kopijų.

2012 m. „Grammy“ apdovanojimuose „F.A.M.E.“ laimėjo geriausio R&B albumo nominacijoje. Singlas „Look at Me Now“ buvo nominuotas geriausio repo atlikimo bei geriausios repo dainos nominacijose.

Dainų sąrašas 

2011 albumai
Lasers

Lasers – trečiasis studijinis amerikiečių reperio Lupe Fiasco albumas, išleistas 2011 m. kovo 7 d. Albumo įrašymo darbai truko dvejus metus ir tai buvo pirmasis atlikėjo albumas per ketverius metus, nuo 2007 m. išleisto „Lupe Fiasco’s The Cool“. Albume kartu dainas atlieka tokie atlikėjai, kaip Trey Songz, John Legend ir kiti. Pirmasis albumo singlas „The Show Goes On“ pasiekė devintąją vietą JAV „Billboard Hot 100“ singlų reitinge.

Nepaisant to, jog albumas sulaukė skirtingų kritikų įvertinimų, jis debiutavo pirmoje „Billboard 200“ reitingo vietoje, per pirmąją savaitę pardavus 204 tūkstančius kopijų. Tai buvo pirmasis Fiasco albumas, pasiekęs pirmąją vietą. 2014 m. kovo mėnesio duomenimis, JAV parduota per 500 tūkstančius albumo kopijų.

2012 m. „Grammy“ apdovanojimuose „Lasers“ buvo nominuotas geriausio repo albumo nominacijoje, o singlas „The Show Goes On“ – geriausio repo atlikimo ir geriausios repo dainos.

Dainų sąrašas 

2011 albumai
Pink Friday

Pink Friday – debiutinis Trinidado ir Tobago kilmės atlikėjos Nicki Minaj albumas, išleistas 2010 m. lapkričio 19 d. Albume dainas kartu atlieka tokie atlikėjai, kaip Eminem, Rihanna, Drake, Kanye West ir kiti. Albumo singlas „Super Bass“ susilaukė didelio pasisekimo visame pasaulyje, patekdamas į daugumos singlų reitingų dešimtukus. Tarp jų – ir į JAV „Billboard Hot 100“, kuriame užėmė trečiąją vietą.

Albumas susilaukė teigiamų kritikų įvertinimų ir debiutavo antroje „Billboard 200“ reitingo vietoje, per pirmąją savaitę pardavus 375 tūkstančius albumo kopijų. Albumas pasiekė pirmąją reitingo vietą vienuoliktąją savo pardavimų savaitę. 2015 m. vasario mėnesio duomenimis, JAV parduota 1.93 milijono albumo kopijų.

2012 m. „Grammy“ apdovanojimuose „Pink Friday“ buvo nominuotas geriausio repo albumo nominacijoje, o singlas „Moment 4 Life“ – geriausio repo atlikimo. Pati atlikėja taip pat buvo nominuota kaip geriausia nauja atlikėja.

Dainų sąrašas 

2010 albumai
Ruptela

Ruptela yra tarptautinė kompanija, užsiimanti transporto telematika. „Ruptela“ kuria kompiuterines programas bei kitus prietaisus, padedančius prižiūrėti, kontroliuoti bei optimizuoti transporto priemonių veiklą. „Ruptelos“ produktai bei paslaugos gali būti pritaikomi tiek sunkiasvorėms transporto priemonės, tiek ir mikroautobusams ar lengviesiems automobiliams.

Istorija ir statistika 

Kompanija „Ruptela“ buvo įsteigta 2007 metais ir koncentravosi ties realaus laiko transporto stebėjimo ir valdymo programinės įrangos kūrimu. Po metų veiklos kompanija pradėjo gaminti ir GPS sekimo įrenginius, kurie, kartu su programine įranga, sukūrė pilną transporto valdymo sprendimą. 2013 metais kompanijos apyvarta siekė 6,04 milijonus eurų, o, „Deloitte“ duomenimis, „Ruptela“ buvo įvardinta kaip 5-ta greičiausiai auganti technologijų kompanija Centrinėje Europoje („Technology Fast 50 Central Europe 2013“). 2014 metais „Ruptela“ buvo pripažinta 7-ta greičiausiai augančia technologijų kompanija Vidurio Europoje, o jos apyvarta pasiekė 10,3 milijonų eurų. Tarp 50 geriausių „Ruptela“ pateko ir 2015 metais, kuriais „Ruptelos“ apyvarta viršijo 13 milijonų eurų. 2016-tais metais „Ruptela“ yra kviečiama reprezentuoti Lietuvą ir tarptautinėje IT parodoje „CeBIT 2016“. 

„Ruptelos“ centrinis biuras yra įsteigtas Vilniuje, o gamybos skyrius Kaune. Savo padalinius „Ruptela“ taip pat turi ir Baltarusijoje, Ukrainoje, Lenkijoje bei Airijoje. Šiuo metu kompanijoje dirba 170 darbuotojų.

Produktai 

„Ruptela“ kuria bei gamina įvairias kompiuterines programas bei produktus, skirtus transporto stebėjimui ir valdymui. Pagrindinės kompanijos sukurta programinė įranga yra TrustTrack – realaus laiko transporto stebėjimo ir valdymo sistema,

Kartu su programine įranga „Ruptela“ kuria įvairius įrenginius transporto priemonių kuro sunaudojimo bei temperatūros stebėjimui bei ekonomiškam vairavimui skirtus sprendimus.

Šaltiniai 

Lietuvos įmonės
Russell Westbrook

Raselas Vestbrukas (, g. 1988 m. lapkričio 12 d. Long Byčas) – JAV krepšininkas, žaidžiantis Los Angeles  Lakers komandoje.

Biografija
Baigė privačią vidurinę mokyklą Los Andželo priemiestyje Londeile. Du sezonus žaidė už Kalifornijos universiteto Los Andžele (UCLA) krepšinio komandą, kuri abu kartus pasiekė Final Four etapą. 2008 m. NBA naujokų biržoje buvo pasirinktas ketvirtuoju šaukimu tuometinės Sietlo „SuperSonics“ komandos; ji po šešių dienų persikėlė į Oklahoma Sitį ir pakeitė savo pavadinimą. 2010 m. atstovaudamas JAV vyrų krepšinio rinktinei laimėjo aukso medalį 2010 m. FIBA pasaulio čempionate ir 2012 m. vasaros olimpinėse žaidynėse.

Pasiekimai 
 2 kartus laimėjo NBA Visų žvaigždžių rungtynių naudingiausio žaidėjo apdovanojimą (2015, 2016 m.)
 2 kartus lyderis pagal pelnytus taškus (2015, 2017).
 7 kartus NBA Visų žvaigždžių rungtynių dalyvis. (2011 m., 2012 m., 2013 m., 2015 m., 2016 m., 2017 m., 2018 m.)
 2009 m. išrinktas į NBA naujokų pirmąją komandą.
 2016 - 2017 m. sezono naudingiausias žaidėjas.
2 kartus NBA pirmos komandos narys (2016, 2017)
5 kartus NBA antros komandos narys (2011 m., 2012 m., 2013 m., 2015 m., 2018 m.)
1 kartą lyderis pagal rezultatyvius perdavimus (2018)

Nuorodos ir šaltiniai 

Westbrook, R
Westbrook, R
Anti (albumas)

Anti – aštuntasis studijinis Barbadoso kilmės atlikėjos Rihanna albumas, išleistas 2016 m. sausio 26 d. Atlikėja albumą pradėjo įrašinėti dar 2014 m. ir jo įrašymo darbai užtruko beveik dvejus metus. 2015 m. buvo išleisti trys singlai: didžiulio pasisekimo pasaulyje sulaukęs „FourFiveSeconds“, įrašytas kartu su Kanye West ir Paul McCartney, „Bitch Better Have My Money“ ir „American Oxygen“. Tačiau nei vienas iš šių singlų nepateko į patį albumą. Pirmasis paties albumo singlas „Work“, įrašytas kartu su atlikėju Drake, buvo išleistas 2016 m. sausio 27 d., likus vos dienai iki albumo išleidimo, ir pateko į daugelį pasaulio singlų dešimtukų. „Anti“ buvo išleistas pirmiausia „Tidal“ muzikos klausymosi platformoje, o parduotuvėse pasirodė tik po savaitės.

Albumas sulaukė daugiausia teigiamų kritikų įvertinimų ir debiutavo 27-oje „Billboard 200“ reitingo vietoje. Kitą savaitę, pradėjus albumą pardavinėti parduotuvėse, JAV buvo parduota 166 tūkstančiai kopijų ir „Anti“ pasiekė pirmąją reitingo vietą ir tapo antruoju atlikėjos albumu, pasiekusiu pirmąją šio reitingo vietą.

Dainų sąrašas 

2016 albumai
A Head Full of Dreams

A Head Full of Dreams – septintasis studijinis britų grupės „Coldplay“ albumas, išleistas 2015 m. gruodžio 4 d. Anot grupės, šiame albume jie bandė įrašyti kitokį skambesį, todėl dauguma kūrinių yra pop bei poproko mišinys. Pirmasis albumo singlas „Adventure of a Lifetime“ buvo išleistas 2015 m. lapkričio 6 d. ir sulaukė nemažo pasisekimo visame pasaulyje. Jungtinės Karalystės singlų reitinge „UK Singles Chart“ jis pasiekė septintąją vietą.

Albumas susilaukė skiritingų kritikų įvertinimų ir debiutavo antroje vietoje Jungtinės Karalystės albumų reitinge. 2016 m. vasario 12 d. albumas pasiekė pirmąją reitingo vietą, tapdamas septintuoju grupės albumu, pasiekusiu pirmąją reitingo vietą. Albumas taip pat pasiekė antrąją vietą JAV reitinge.

Dainų sąrašas 

2015 albumai
Amos Lee

Amos Lee (g. 1977 m. birželio 20 d., gimtasis vardas Ryan Anthony Massaro) – amerikiečių atlikėjas ir dainų autorius. Savo karjerą pradėjo 2004 m., nusprendęs mesti mokytojo bei barmeno darbą. Per savo karjerą yra išleidęs penkis studijinius albumus bei gastroliavęs kartu su tokiais atlikėjais, kaip Bob Dylan, Norah Jones ir kitais. 2011 m. sausį išleistas albumas „Mission Bell“ buvo pirmasis Lee albumas, pasiekęs pirmąją vietą JAV.

Diskografija 
 Amos Lee (2005)
 Supply and Demand (2006)
 Last Days at the Lodge (2008)
 Mission Bell (2011)
 Mountains Of Sorrow, Rivers Of Song (2013)

Nuorodos 
 
 

JAV dainininkai
Mission Bell

Mission Bell – ketvirtasis studijinis amerikiečių atlikėjo Amos Lee albumas, išleistas 2011 m. sausio 25 d. Albumas sulaukė daugiausia teigiamų kritikų įvertinimų ir, per pirmąją pardavimų savaitę pardavus 40 tūkstančių kopijų, debiutavo pirmoje „Billboard 200“ reitingo vietoje, tapdamas pirmuoju atlikėjo albumu, pasiekusiu pirmąją reitingo vietą.

Dainų sąrašas 

2011 albumai
The Decemberists

The Decemberists – amerikiečių folkroko grupė iš Portlando, susiformavusi 2000 m. Debiutinis grupės EP „5 Songs“ buvo išleistas 2001 m., o jau kitais metais – debiutinis albumas „Castaways and Cutouts“. Šiuo metu grupė yra išleidusis septynis studijinius albumus. 2011 m. sausį išleistas albumas „The King Is Dead“ pasiekė pirmąją vietą JAV „Billboard 200“ reitinge.

Grupės nariai

Dabartiniai nariai 
 Colin Meloy – vokalas, dainų autorius, gitara, buzukis, lūpinė armonikėlė
 Chris Funk – gitara, mandolina, kiti instrumentai
 Jenny Conlee – vargonai, akordeonas, pianinas, sintezatorius, kiti klavišiniai instrumentai
 Nate Query – bosinė gitara, kontrabosas, violončelė
 John Moen – būgnai, pritariamasis vokalas, klavišiniai

Buvę nariai 
 Ezra Holbrook – būgnai, pritariamasis vokalas
 Jesse Emerson – bosinė gitara
 Rachel Blumberg – būgnai, vokalas

Diskografija 
 Castaways and Cutouts (2002)
 Her Majesty the Decemberists (2003)
 Picaresque (2005)
 The Crane Wife (2006)
 The Hazards of Love (2009)
 The King Is Dead (2011)
 What a Terrible World, What a Beautiful World (2015)
 I'll Be Your Girl (2018)

Nuorodos 
 
 

JAV atlikėjai
The King Is Dead

The King Is Dead – šeštasis studijinis amerikiečių folkroko grupės „The Decemberists“ albumas, išleistas 2011 m. sausio 14 d. Albumas sulaukė daugiausia teigiamų kritikų įvertinimų ir, per pirmąją pardavimų savaitę pardavus 94 tūkstančius kopijų, debiutavo pirmoje „Billboard 200“ reitingo vietoje, tapdamas pirmuoju grupės albumu, pasiekusiu pirmąją reitingo vietą.

2012 m. „Grammy apdovanojimuose“ singlas „Down By the Water“ buvo nominuotas geriausio roko atlikimo bei geriausios roko dainos nominacijose.

Dainų sąrašas 
Visas dainas parašė Colin Meloy.

2011 albumai
Cake

Cake (rašoma CAKE) – amerikiečių alternatyvaus roko grupė iš Sakramento, susiformavusi 1991 m. Grupė debiutinį albumą „Motorcade of Generosity“ išleido 1994 m. vasarį. Šiuo metu grupė yra išleidusi šešis studijinius albumus, iš kurių naujausiasis, „Showroom of Compassion“, išleistas 2011 m. sausį, pasiekė pirmąją vietą JAV „Billboard 200“ reitinge.

Grupės nariai 

Dabartiniai nariai
 John McCrea – vokalas, gitara, pianinas, vargonai, perkusija (1991–dabar)
 Vince DiFiore – trimitas, klavišiniai, perkusija, pritariamasis vokalas (1991–dabar)
 Gabe Nelson – bosinė gitara, pritariamasis vokalas (1992–1994, 1997–dabar)
 Xan McCurdy – gitara, pritariamasis vokalas (1997–dabar)
 Paulo Baldi – būgnai, perkusija, pritariamasis vokalas (2004–dabar)

Buvę nariai
 Sean McFessel – bosinė gitara, pritariamasis vokalas (1991)
 Frank French – būgnai, pritariamasis vokalas (1991–1994)
 Greg Brown – elektrinė gitara, pritariamasis vokalas (1991–1997)
 Victor Damiani – bosinė gitara, pritariamasis vokalas (1994–1997)
 Todd Roper – būgnai, pritariamasis vokalas (1994–2001)
 Pete McNeal – būgnai, pritariamasis vokalas (2001–2004)

Diskografija 
 Motorcade of Generosity (1994)
 Fashion Nugget (1996)
 Prolonging the Magic (1998)
 Comfort Eagle (2001)
 Pressure Chief (2004)
 Showroom of Compassion (2011)

Nuorodos 
 
 

JAV roko atlikėjai
Showroom of Compassion

Showroom of Compassion – šeštasis studijinis amerikiečių alternatyvaus roko grupės „Cake“ albumas, išleistas 2011 m. sausio 11 d. Tai – pirmasis grupės albumas nuo 2004 m. išleisto „Pressure Chief“. Taip pat tai pirmasis grupės albumas, išleistas pačios grupės įsteigtoje „Upbeat Records“ įrašų leidykloje. Albumas sulaukė daugiausia teigiamų kritikų įvertinimų ir, per pirmąją pardavimų savaitę pardavus 44 tūkstančius kopijų, debiutavo pirmoje „Billboard 200“ reitingo vietoje, tapdamas pirmuoju grupės albumu, pasiekusiu reitingo viršūnę.

Dainų sąrašas 

2011 albumai
Speak Now

Speak Now – trečiasis studijinis amerikiečių atlikėjos Taylor Swift albumas, išleistas 2010 m. spalio 25 d. Pirmasis albumo singlas „Mine“ susilaukė didelio pasisekimo JAV, pasiekdamas trečiąją vietą „Billboard Hot 100“ reitinge. Singlai „Back to December“, „Mean“, „Sparks Fly“ bei „Ours“ taip pat pateko į dvidešimtuką.

Albumas sulaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmąją pardavimų savaitę pardavus 1,047 milijono kopijų. Tai buvo antrasis atlikėjos albumas, pasiekęs reitingo viršūnę. Joje jis išbuvo šešias savaites. 2015 m. sausio mėnesio duomenimis, JAV parduota per 4.5 milijono albumo kopijų.

2012 m. „Grammy“ apdovanojimuose singlas „Mean“ laimėjo geriausio solinio kantri atlikimo bei geriausios kantri dainos nominacijose. Pats albumas buvo nominuotas geriausio kantri albumo nominacijoje.

Dainų sąrašas 

2010 albumai